

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

OPĆINA FERDINANDOVAC

Ferdinandovca, 17.07.2023.

**BILJEŠKE UZ KONSOLIDIRANE FINANCIJSKE IZVJEŠTAJE ZA RAZDOBLJE OD 01.01.-30.06.2023. GODINE**

Broj RKP-a:27861

Matični broj:02546566

Naziv obveznika: OPĆINA FERDINANDOVAC

Pošta i mjesto: 48356 FERDINANDOVAC

Ulica i kućni broj: Trg slobode 28

Razina:23 – Konsolidirani proračun jedinice lokalne i područne (regionalne) samouprave

Šifra djelatnosti:8411-Opće djelatnosti javne uprave

Razdjel:000

Šifra grada/općine:115 Ferdinandovac

IBAN: HR8924020061811500004

Razdoblje: 01.01.2023. – 30.06.2023. godine

Bilješke uz konsolidirane financijske izvještaje prema čl.7. Pravilnika o financijskom izvještavanju sastavni su dio financijskih izvještaja proračuna i proračunskih korisnika.

Općina Ferdinandovac kao jedinica lokalne i područne (regionalne) samouprave obveznik je predavanja financijskih izvještaja i to obrazaca:

-Bilanca – obrazac BIL

-Izvještaj o prihodima i rashodima, primicima i izdacima – obrazac PR-RAS

-Izvještaj o rashodima prema funkcijskoj klasifikaciji - obrazac RAS-funkcijski

-Izvještaj o obvezama – obrazac OBVEZE

-Izvještaj o promjenama u vrijednosti i obujmu imovine - obrazac P-VRIO

Konsolidirani financijski izvještaji sastavljeni su prema naputku tj. Okružnici o predaji financijskih izvještaja jedinica lokalne i područne (regionalne) samouprave, proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1.siječnja do 30. lipnja 2023. godine upućen od strane Ministarstva financija.

**Bilješke uz pojedine pozicije Izvještaja o prihodima i rashodima, primicima i izdacima – obrazac PR-RAS**

**Prihodi poslovanja** manji su u odnosu na izvještajno razdoblje prethodne godine za 30,3% u ovom izvještajnom razdoblju iznose 496.294,47 eura.

Najznačajnije promjene u odnosu na prošlogodišnje izvještajno razdoblje odnose se na smanjenje na kontu pomoći iz inozemstva i od subjekata unutar općeg proračuna za koje je u prošlogodišnjem izvještajnom razdoblju bilo priljeva i odnosila su se na kapitalne pomoći temeljem prijenosa sredstava vezanih uz sanaciju odlagališta otpada Orl. Smanjenje je prihoda od imovine koji se odnose na naknadu za eksploataciju

mineralnih sirovina kao i prihoda od upravnih i administrativnih pristojbi, pristojbi po posebnim propisima i naknada, a odnosi se na doprinos za šume.

Povećanje prihoda je na prihodima od poreza i prireza na dohodak od nesamostalnog rada, poreza na potrošnju alkoholnih i bezalkoholnih pića. Pomoći od strane Hrvatskog zavoda za zapošljavanje za 1 osobu zaposlenu na javnom radu u šestomjesečnom razdoblju. Tekuće pomoći temeljem prijenosa EU sredstava se odnose na pomoći za radnice zaposlene u sklopu projekta Brižne žene podravske III. Ostali prihodi od financijske imovine se odnose na jamstvo za ozbiljnost ponude vezanu uz kapitalni projekt Uređenje staze na Trgu slobode. Najznačajnije povećanje se odnosi na prihode od zakupa odnosno iznajmljivanja imovine koji se odnose na malu salu društvenog doma. Veća je naplata grobne naknade radi slanja opomena i pokretanja postupaka prisilne naplate. Ostali prihodi se odnose na naplatu prava služnosti.

Najznačajnije promjene u odnosu na prošlogodišnje izvještajno razdoblje proračunskog korisnika Dječjeg vrtića Košutica Ferdinandovac odnosi se na smanjenje tekućih pomoći koje se odnose na malu školu, prihoda od naplate usluga smještaja djece radi oslobađanja roditelja od plaćanja obaveza za mjesec svibanj iz razloga što je sklopljen ugovor o dodjeli financijskih sredstava za održavanje i razvoj predškolske djelatnosti u 2023. godini. Smanjenje je i tekućih donacija u odnosu na prošlogodišnje izvještajno razdoblje. Prihodi od strane nadležnog proračuna odnosno Općine Ferdinandovac za financiranje rashoda poslovanja su manji jer još nisu doznačena novčana sredstva za isplatu plače za mjesec lipanj.

**Rashodi poslovanja** većisu u odnosu na izvještajno razdoblje prethodne godine za 9,7%, u ovom izvještajnom razdoblju iznose 352.985,58 eura.

Najznačajnije promjene u odnosu na prošlogodišnje izvještajno razdoblje odnose se na povećanje rashoda za zaposlene radi zapošljavanja radnica u sklopu projekata Zaželi-Program zapošljavanja žena faza III za projekt Pomoć je moć 2 i Brižne žene Podravske III te 1 zaposlenika na javnom radu. Rashodi za energiju su veći radi povećanja cijena energenata kao i materijal i dijelovi za tekuće održavanje građevinskih objekata, transportnih sredstava, opreme i postrojenja. Usluge tekućeg i investicijskog održavanja su veće radi većih radova na održavanju cesta i zapuštenih javnih površina, malčiranju. Zakupnine i najamnine su veće radi najma opreme potrebne za obilježavanje Dana Općine. Rashodi za veterinarske usluge su veće radi povećanja cijene za skrb pasa u skloništu za napuštene pse. Računalne usluge su veće radi održavanja novog programskog rješenja uredskog poslovanja. Premije osiguranja su veće radi osiguranja novog transportnog sredstva. Povećanje subvencija se odnosi na isplatu potpore za otvaranje turističkog objekta. Povećanje je rashoda za naknade građanima i kućanstvima u novcu koje se odnosi na veću „uskrsnicu“ umirovljenicima i osobama u stanju socijalno-materijalne potrebe sa područja Općine Ferdinandovac, kao i stipendije studentima. Naknade u naravi se odnose na pomoć u naturi osobi pogođenoj požarom. Tekuće donacije u novcu su veće radi većeg izdvajanja sredstava udrugama koje djeluju na području Općine Ferdinandovac. Povećanje rashoda za zaposlene radi zapošljavanja stručnog suradnika – pedagoga na neodređeno nepuno radno vrijeme. Naknada za prijevoz je također veća radi isplate prijevoznih troškova novozaposlenoj radnici. Veće je nabava uredskog materijala i ostalih materijalnih rashoda, te namirnica. Rashodi za električnu energiju i plin su veći radi porasta cijena energenata. Također je veća potrošnja materijala za tekuće održavanje građevinskog objekta. Usluge telefona, pošte, tekućeg održavanja postrojenja i opreme, komunalne, računalne su također veće. Naknade za rad predstavničkih i izvršnih tijela su veće radi povećanja naknade za rad Upravnog vijeća.

Smanjenje rashoda se odnosi na naknadu za dolazak na posao jer je novozaposlena službenica sa područja Ferdinandovca pa joj se ne isplaćuje naknada za prijevoz. Nabava uredskog materijala i ostalih materijalnih rashoda je manja, kao i sitnog inventara te službene, radne i zaštitne opreme. Usluge promidžbe i informiranja su manje u odnosu na prošlogodišnje razdoblje kada je bila završna konferencija prilikom završetka radova sanacije odlagališta otpada Orl. Komunalne usluge su manje radi manjeg broja odvoza sa javnih otoka. Rashodi za intelektualne usluge su manji radi završetka radova sanacije odlagališta otpada Orl koji su se odnosili na upravljanje i nadzor navedenim projektom . Prijenosi proračunskom korisniku Dječjem vrtiću Košutica su manji jer nisu isplaćena sredstva za troškove plaće za mjesec lipanj.

Najznačajnije promjene u odnosu na prošlogodišnje izvještajno razdoblje proračunskog korisnika Dječjeg vrtića Košutica Ferdinandovac odnose se na smanjenje nabave sitnog inventara, zdravstvene usluge, reprezentaciju i ostale nespomenute financijske rashode.

**Prihodi od prodaje nefinancijske imovine** manjisu u odnosu na izvještajno razdoblje prethodne godine za 96,6%, u ovom izvještajnom razdoblju iznose 5,48 eura.

Odnose se na otplatu stanova odnosno na kojima postoji stanarsko pravo.

**Rashodi za nabavu nefinancijske imovine** manjisu u odnosu na izvještajno razdoblje prethodne godine za 82,10% u ovom izvještajnom razdoblju iznose 40.754,72 eura.

Najznačajnije promjene u odnosu na prošlogodišnje izvještajno razdoblje odnose se na smanjenje rashoda za ostale građevinske objekte te ulaganja u računalne programe i projektnu dokumentaciju, dok je došlo do

povećanja rashoda za izgradnju cesta i ostalih prometnih objekata, te nabavu uređaja, strojeva i opreme za ostale namjene, te dodatna ulaganja na građevinskim objektima koja se odnose na fotonaponsku elektranu na zgradi Općine i društvenom domu.

Povećanje rashoda proračunskog korisnika Dječjeg vrtića Košutica Ferdinandovac se odnosi na nabavu uredskog namještaja.

**Ukupni prihodi i primici u ovom izvještajnom razdoblju iznose 496.299,95 eura.**

**Ukupni rashodi i izdaci u ovom izvještajnom razdoblju iznose 393.740,30 eura.**

**U ovom izvještajnom razdoblju ostvaren je višak prihoda i primitaka u iznosu 102.559,65 eura.**

**Preneseni višak prihoda i primitaka iz prošlogodišnjeg proračunskog razdoblja iznosi 286.918,57 eura.**

**Višak prihoda i primitaka raspoloživ za sljedeće razdoblje iznosi 389.478,22 eura.**

**Bilješke uz pojedine pozicije Izvještaj o obvezama – obrazac OBVEZE**

Stanje obveza na početku izvještajnog razdoblja iznosi 95.767,76 eura.

Tokom izvještajnog razdoblja došlo je do povećanja obveza za zaposlene u iznosu 150.887,44 eura, obveza za materijalne rashode u iznosu 123.500,04 eura, obveza za financijske rashode u iznosu 1.374,47 eura, obveza za subvencije u iznosu 1.748,91 eura, obveza za naknade građanima i kućanstvima u iznosu 19.903,53 eura, ostalih tekućih obveza u iznosu 12.185,84 eura, te obveza za nabavu nefinancijske imovine u iznosu 40.754,72 eura.

Tokom izvještajnog razdoblja podmirene su obveze za zaposlene u iznosu 148.811,21 eura, obveze za materijalne rashode u iznosu 131.322,46 eura, obveze za financijske rashode u iznosu 1.429,24 eura, obveze za subvencije u iznosu 31.755,55 eura, obveze za naknade građanima i kućanstvima u iznosu 19.568,45 eura, ostale tekuće obveze u iznosu 28.464,30 eura, te obveze za nabavu nefinancijske imovine u iznosu 62.676,87 eura.

Stanje obveza Općine Ferdinandovac na kraju izvještajnog razdoblja je 38.201,40 eura koje čine nedospjele obveze za rashode poslovanja u iznosu 22.808,63 eura, nedospjele obveze za nabavu nefinancijske imovine u iznosu 15.298,31 eura te dospjele obveze za materijalne rashode u iznosu 94,46 eura čiji je rok prekoračenja od 1-60 dana radi kašnjenja u dostavi eRačuna u odnosu na rok naplate stoga isti nisu podmireni.

Stanje obveza proračunskog korisnika Dječjeg vrtića Košutica Ferdinandovac na kraju izvještajnog razdoblja odnosi se na nedospjele obveze u iznosu 13.293,23 eura koje se sastoje od obveza za zaposlene u iznosu 11.142,50 eura, obveza za materijale rashode (uredski materijal, namirnice, zdravstvene, komunalne, telefonske te usluge banaka i platnog prometa) u iznosu 2.150,73 eura.

**Bilješke uz pojedine pozicije konsolidiranih financijskih izvještaja**

U konsolidiranom financijskom izvještaju za razdoblje 01.01.2023.-30.06.2023. godine eliminirana su konta podskupine 367 (prijenosi proračunskim korisnicima iz nadležnog proračuna za financiranje redovne djelatnosti) kod nadležnog proračuna koja iznosi 58.952,68 eura i podskupina 671 (prihodi iz nadležnog proračuna za financiranje redovne djelatnosti proračunskih korisnika dječjeg vrtića Košutica) u iznosu 58.952,68 eura.

Proračunski korisnik dječji vrtić Košutica u navedenom izvještajnom razdoblju poslovao je sa manjkom prihoda i primitaka u iznosu 9.192,87 jer još nisu doznačena novčana sredstva za isplatu plaće za mjesec lipanj.

Općina Ferdinandovac je u navedenom izvještajnom razdoblju poslovala sa viškom prihoda i primitaka u iznosu 398.671,09 eura.

Potraživanja Općine Ferdinandovac i dječjeg vrtića Koštica Ferdinandovac na dan 30.06.20223 godine iznose 28.741,95 eura, odnose se na potraživanja za naknade koje se refundiraju, potraživanja za predujmove, porez na promet nekretnina, porez na potrošnju, potraživanja za koncesije, potraživanja od zakupa i iznajmljivanja poslovnih objekata, komunalna i grobnu naknadu, potraživanja od roditelja za smještaj djece u dječjem vrtiću Košutica Ferdinandovac te kraće programe etno tradicijski i rano učenje engleskog jezika, kuna te potraživanja za otplatu stanova.

Stanje novčanih sredstava Općine Ferdinandova u banci i blagajni na dan 30.06.2023. godine je 436.421,87 eura, odnosno 44,5% više u odnosu na prošlogodišnje izvještajno razdoblje. Oročenih sredstava u bankama nije bilo.

Stanje novčanih sredstava Dječjeg vrtića Košutica u banci i blagajni na dan 30.06.2023. godine je 2.950,72 eura, odnosno 82,7% više u odnosu na prošlogodišnje izvještajno razdoblje. Oročenih sredstava u bankama nije bilo.

Bilješke izradila: Načelnik:

Željka Bosorić Baruškin Vjekoslav Maletić